নাচো ফের্নান্দেস

হোসে ইগনাসিও ফের্নান্দেস ইগলেসিয়াস (স্পেনীয়: Nacho, স্পেনীয় উচ্চারণ: [xoˈse iɣˈnaθjo ferˈnandeθ iɣˈlesjas]; জন্ম: ১৮ জানুয়ারি ১৯৯০; নাচো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব রিয়াল মাদ্রিদ এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন। ১৯৯৯–২০০০ মৌসুমে, মাত্র ৯ বছর বয়সে, স্পেনীয় ফুটবল ক্লাব কোমপ্লুতেন্সের যুব পর্যায়ের হয়ে খেলার মাধ্যমে নাচো ফুটবল জগতে প্রবেশ করেছেন এবং পরবর্তীকালে রিয়াল মাদ্রিদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৯–১০ মৌসুমে, প্রথমে রিয়াল মাদ্রিদ কাস্তিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; রিয়াল মাদ্রিদ কাস্তিয়ার হয়ে তিনি ১০৫ ম্যাচে ৪টি গোল করেছেন। ২০১১–১২ মৌসুমে, তিনি রিয়াল মাদ্রিদের মূল দলে যোগদান করেছেন। ২০০৫ সালে, নাচো স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় ৯ বছর যাবত স্পেনের বয়সভিত্তিক দলের হয়ে খেলার পর, তিনি ২০১৩ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ২২ ম্যাচে ১টি গোল করেছেন। তিনি স্পেনের হয়ে ২০১৮ ফিফা বিশ্বকাপে অংশগ্রহণ করেছেন। দলগতভাবে, নাচো এপর্যন্ত ১৯টি শিরোপা জয়লাভ করেছেন, যার মধ্যে ১৭টি রিয়াল মাদ্রিদের হয়ে এবং ২টি স্পেনের হয়ে জয়লাভ করেছেন। হোসে ইগনাসিও ফের্নান্দেস ইগলেসিয়াস ১৯৯০ সালের ১৮ই জানুয়ারি তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। নাচো স্পেন অনূর্ধ্ব-১৬, স্পেন অনূর্ধ্ব-১৭, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০০৭ সালে তিনি স্পেন অনূর্ধ্ব-১৭ দলের হয়ে ২০০৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, যার মাধ্যমে তার দল উক্ত প্রতিযোগিতার ইতিহাসে সপ্তমবারের মতো শিরোপা ঘরে তুলতে সক্ষম হয়েছিল। একই বছরে তিনি ২০০৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, উক্ত প্রতিযোগিতার ফাইনালে অতিরিক্ত সময় শেষে তার দল পেনাল্টি শুট-আউটে নাইজেরিয়া অনূর্ধ্ব-১৭ দলের কাছে ৩–০ গোলের ব্যবধানে পরাজিত হয়েছিল। স্পেন অনূর্ধ্ব-১৯ দলের হয়ে তিনি ২০০৯ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতার গ্রুপ পর্ব থেকেই বিদায় নিয়েছিল; উক্ত প্রতিযোগিতায় তিনি মাত্র ১ ম্যাচে অংশগ্রহণ করেছিলেন। ২০১৩ সালে তিনি স্পেন অনূর্ধ্ব-২১ দলের হয়ে ২০১৩ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে তার দল ইতালি অনূর্ধ্ব-২১ দলকে ৪–২ গোলের ব্যবধানে পরাজিত করে উক্ত প্রতিযোগিতার ইতিহাসে ৪র্থ বারের মতো শিরোপা ঘরে তুলতে সক্ষম হয়েছিল। স্পেনের বয়সভিত্তিক দলের হয়ে তিনি ২৭ ম্যাচে অংশগ্রহণ করে ২টি গোল এবং ২টি শিরোপা জয়লাভ করেছেন। ২০১৩ সালের ১০ই সেপ্টেম্বর তারিখে, মাত্র ২৩ বছর ৭ মাস ২৩ দিন বয়সে, ডান পায়ে ফুটবল খেলায় পারদর্শী নাচো চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সের্হিও রামোসের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ৩ নম্বর জার্সি পরিধান করেছিলেন। ম্যাচটি ২–২ গোলে ড্র হয়েছিল। স্পেনের হয়ে অভিষেকের বছরে নাচো মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর ৯ মাস ৫ দিন পর, স্পেনের জার্সি গায়ে প্রথম গোলটি করেন; ২০১৮ সালের ১৫ই জুন তারিখে, পর্তুগালের বিরুদ্ধে ম্যাচে স্পেনের তৃতীয় গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। নাচো রাশিয়ায় অনুষ্ঠিত ২০১৮ ফিফা বিশ্বকাপের জন্য ফের্নান্দো ইয়েরোর অধীনে ঘোষিত স্পেন দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৫ই জুন তারিখে, তিনি পর্তুগালের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ২ ম্যাচে ১টি গোল করেছেন। ১৪ আগস্ট ২০২১ পর্যন্ত হালনাগাদকৃত। "Acta del Partido celebrado el 24 de octubre de 2010, en Majadahonda" [Minutes of the Match held on 24 October 2010, in Majadahonda] (স্পেনীয় ভাষায়)। Royal Spanish Football Federation। সংগ্রহের তারিখ ১৫ জুন ২০১৯। [স্থায়ীভাবে অকার্যকর সংযোগ] "FIFA Club World Cup UAE 2017: List of players: Real Madrid CF" (পিডিএফ)। FIFA। ১৬ ডিসেম্বর ২০১৭। পৃষ্ঠা 5। ২৩ ডিসেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ ডিসেম্বর ২০১৭।  "Nacho Fernández - Defender First Team"। Real Madrid C.F. - Web Oficial। ২৪ অক্টোবর ২০১৭। সংগ্রহের তারিখ ১৪ আগস্ট ২০২১।  "Jose Ignacio Fernandez Iglesias LaLiga Santander"। লা লিগা। ২৮ জুন ২০২১। সংগ্রহের তারিখ ১৪ আগস্ট ২০২১।  "Bojan strike gives Spain title"। uefa.com (ইংরেজি ভাষায়)। উয়েফা। ১৩ মে ২০০৭। ১৫ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২১।  "২০০৭ ফিফা অনূর্ধ্ব-১৭ বিশ্বকাপের দল" (পিডিএফ)। fifa.com (ইংরেজি ভাষায়)। ফিফা। ১৮ আগস্ট ২০০৭। ১৯ ফেব্রুয়ারি ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ আগস্ট ২০২১।  "Spain - Nigeria"। fifa.com (ইংরেজি ভাষায়)। ফিফা। ৯ সেপ্টেম্বর ২০০৭। ৬ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২১।  "Spain U19 - AppearancesU19 EURO 2009"। worldfootball.net। ২৭ নভেম্বর ২০২০। সংগ্রহের তারিখ ১৪ আগস্ট ২০২১।  "Thiago treble helps Spain retain Under-21 crown"। uefa.com (ইংরেজি ভাষায়)। উয়েফা। ১৮ জুন ২০১৩। ১৮ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৪ আগস্ট ২০২১।  "Spain - Chile, Sep 10, 2013 - International Friendlies - Match sheet"। Transfermarkt। ১০ সেপ্টেম্বর ২০১৩। সংগ্রহের তারিখ ১৪ আগস্ট ২০২১।  "Spain - Chile 2:2 (Friendlies 2013, September)"। worldfootball.net। ২৭ নভেম্বর ২০২০। সংগ্রহের তারিখ ১৪ আগস্ট ২০২১।  Strack-Zimmermann, Benjamin (১০ সেপ্টেম্বর ২০১৩)। "Spain vs. Chile (2:2)"। National Football Teams। সংগ্রহের তারিখ ১৪ আগস্ট ২০২১।  "Portugal - Spain, Jun 15, 2018 - World Cup 2018 - Match sheet"। Transfermarkt। ১৫ জুন ২০১৮। সংগ্রহের তারিখ ১৪ আগস্ট ২০২১।  "Spain 3:3 (World Cup 2018 Russia, Group B)"। worldfootball.net। ২৭ নভেম্বর ২০২০। সংগ্রহের তারিখ ১৪ আগস্ট ২০২১।  Strack-Zimmermann, Benjamin (১৫ জুন ২০১৮)। "Portugal vs. Spain (3:3)"। National Football Teams। সংগ্রহের তারিখ ১৪ আগস্ট ২০২১।  "FIFA World Cup Russia 2018™: List of Players" (পিডিএফ)। fifadata.com (ইংরেজি ভাষায়)। ফিফা। ১০ জুন ২০১৮। পৃষ্ঠা ১৭। ৬ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০২১।  "Spain leave Cesc Fabregas, Alvaro Morata, Marcos Alonso out of World Cup squad"। ESPN। ২১ মে ২০১৮।  "Spain - Appearances World Cup 2018"। worldfootball.net। সংগ্রহের তারিখ ১৪ আগস্ট ২০২১।  "FIFA World Cup™ • 2018-06-16"। fifa.com (ইংরেজি ভাষায়)। ফিফা। ১৫ জুন ২০১৮। সংগ্রহের তারিখ ১৪ আগস্ট ২০২১।  উইকিমিডিয়া কমন্সে নাচো ফের্নান্দেস সংক্রান্ত মিডিয়া রয়েছে। নাচো ফের্নান্দেস – ফিফা প্রতিযোগিতার রেকর্ড (ইংরেজি) নাচো ফের্নান্দেস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে নাচো ফের্নান্দেস (ইংরেজি) সকারবেসে নাচো ফের্নান্দেস (ইংরেজি) বিডিফুটবলে নাচো ফের্নান্দেস (ইংরেজি) ট্রান্সফারমার্কেটে নাচো ফের্নান্দেস (ইংরেজি) ওয়ার্ল্ডফুটবল.নেটে নাচো ফের্নান্দেস (ইংরেজি) ইএসপিএন এফসিতে নাচো ফের্নান্দেস (ইংরেজি) ন্যাশনাল-ফুটবল-টিমস.কমে নাচো ফের্নান্দেস (ইংরেজি)